दिल्ली और एनसीआर सहित हिमाचल प्रदेश और राजस्थान सहित कई राज्यों में तेज आंधी तूफान के साथ बारिश हो सकती है। भारतीय मौसम विभाग ने बताया है कि दिल्ली के कुछ हिस्सों सहित फरीदाबाद, बल्लभगढ़, खुर्जा, ग्रेटर नोएडा और बुलंदशहर में आने वाले दो घंटों बाद बारिश हो सकती है। हिमाचल प्रदेश के बहुत से क्षेत्रों में बारिश होने की पूरी संभावना है। मौसम विभाग ने बताया कि हिमाचल में 6 से 8 मई के दौरान बारिश होने के आसार हैं। 7 से 8 मई के दौरान शिमला, सोलन, हमीरपुर, मंडी, कांगड़ा और उना जिलों में तेज आंधी तूफान के साथ हवाएं चलेंगी। राजस्थान के भरतपुर, धौलपुर और अलवर में एक बार फिर विभाग ने तबाही वाले तेज अंधड़ को लेकर चेतावनी जारी कर दी है।